I 1942 blev den højtstående nazileder Reinhard Heydrich dræbt i et attentat i Prag. Han sad i en Mercedes Benz 320 Cabriolet fra 1938, da tjekkiske faldskærmsagenter kastede en granat mod bilen. Heydrich blev kun såret, men fik granatsplinter i kroppen, som efter en uge slog ham ihjel. I 1980 købte Lauritz Lauritzen den selvsamme Mercedes Benz på Sjælland for 10.000 kroner og satte den over de næste ti år i perfekt stand - mandag blev den sat på auktion til Classic Race Aarhus og BCA's bilauktion, men den blev ikke solgt. - Jeg synes, det er fint nok, at den ikke blev solgt. Vi havde besluttet, at den skulle over tre millioner, men det højeste bud var 2,9 millioner, så det blev ikke denne gang. Jeg er glad og tilfreds. Jeg tripper ikke for at komme af med den, og så kan jeg jo også komme på nogle sommerture med dem, siger Lauritz Lauritzen og fortsætter: - Og så ser vi på det senere, om vi vil prøve igen med en auktion et andet sted.
Lauritz Lauritzens Mercedes Benz 320 Cabriolet fra 1938 blev ikke som forventet solgt til auktion mandag. Budene var ikke høje nok.